PATVIRTINTA

Kauno miesto savivaldybės tarybos

2019 m. balandžio 30 d.

sprendimu Nr. T-176

**KAUNO MIESTO SAVIVALDYBĖS APDOVANOJIMŲ TARYBOS VEIKLOS NUOSTATAI**

# I SKYRIUS

# BENDROSIOS NUOSTATOS

1. Šie veiklos nuostatai nustato Kauno miesto savivaldybės Apdovanojimų tarybos (toliau – taryba) sudarymą, jos darbo organizavimą, funkcijas, narių teises, pareigas ir atsakomybę, sprendimų priėmimą ir jų įforminimą.
2. Taryba savo veikloje vadovaujasi Lietuvos Respublikos vietos savivaldos įstatymu, Kauno miesto savivaldybės apdovanojimų teikimo ir premijų skyrimo tvarkos aprašu, patvirtintu Kauno miesto savivaldybės tarybos 2015 m. gruodžio 29 d. sprendimu Nr. T-731 „Dėl Kauno miesto savivaldybės apdovanojimų teikimo ir premijų skyrimo tvarkos aprašo patvirtinimo“ (toliau – Aprašas), kitais Lietuvos Respublikos teisės aktais ir šiais veiklos nuostatais.
3. Taryba svarsto teikimus suteikti Kauno miesto garbės piliečio vardą, apdovanoti Santakos garbės ženklu ir Gerumo kristalu, prašymus išduoti apdovanojimo dublikatus ir priima kitus sprendimus, nurodytus Apraše.
4. Taryba savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų. Priimdama sprendimus taryba yra savarankiška.
5. Taryba turi teisę atsisakyti vykdyti teisės aktų reikalavimų neatitinkantį pavedimą.
6. Taryba atskaitinga Kauno miesto savivaldybės tarybai.

**II SKYRIUS**

**TARYBOS SUDARYMAS IR VEIKLOS ORGANIZAVIMAS**

1. Taryba sudaroma Kauno miesto savivaldybės tarybos kadencijos laikotarpiui ir jos sudėtis keičiama Savivaldybės tarybos sprendimu.

8. Tarybą savo įgaliojimų laikui sudaro: 2 Kauno miesto garbės piliečiai, 2 apdovanotieji Santakos garbės ženklu, 2 Kauno miesto savivaldybės mero pavaduotojai, Kauno miesto savivaldybės tarybos narys, Kauno miesto savivaldybės administracijos Užsienio ryšių skyriaus vedėjas, Kauno miesto savivaldybės administracijosKultūros skyriaus vedėjas.

9. Tarybos darbui vadovauja tarybos pirmininkas. Jį paprasta balsų dauguma išsirenka tarybos nariai. Pirmininko pavaduotoją taryba išsirenka iš tarybos narių.

10. Jeigu tarybos pirmininku renkamas Kauno miesto savivaldybės tarybos narys, jis turi būti nepriekaištingos reputacijos, kaip ji yra apibrėžta Lietuvos Respublikos vietos savivaldos įstatyme, ir įstatymų nustatyta tvarka per pastaruosius 3 metus neturi būti pripažintas šiurkščiai pažeidusiu [Viešųjų ir privačių interesų derinimo valstybinėje tarnyboje įstatymą](https://www.infolex.lt/ta/74651%22%20%5Co%20%22Lietuvos%20Respublikos%20vie%C5%A1%C5%B3j%C5%B3%20ir%20priva%C4%8Di%C5%B3%20interes%C5%B3%20derinimo%20valstybin%C4%97je%20tarnyboje%20%C4%AFstatymas%22%20%5Ct%20%22_blank). Tarybos pirmininkas Kauno miesto savivaldybės mero siūlymu netenka savo įgaliojimų prieš terminą Kauno miesto savivaldybės tarybos sprendimu, jeigu jis pripažįstamas šiurkščiai pažeidusiu [Viešųjų ir privačių interesų derinimo valstybinėje tarnyboje įstatymą](https://www.infolex.lt/ta/74651%22%20%5Co%20%22Lietuvos%20Respublikos%20vie%C5%A1%C5%B3j%C5%B3%20ir%20priva%C4%8Di%C5%B3%20interes%C5%B3%20derinimo%20valstybin%C4%97je%20tarnyboje%20%C4%AFstatymas%22%20%5Ct%20%22_blank) arba neatitinkančiu nustatytų nepriekaištingos reputacijos reikalavimų.

11. Tarybos pirmininkas ir pavaduotojas gali atsistatydinti iš pareigų savo noru.

12 Tarybos pirmininkas sudaro posėdžio darbotvarkę ir ne vėliau kaip prieš vieną darbo dieną iki posėdžio supažindina su ja tarybos narius.

13. Tarybos veiklos forma yra posėdžiai. Posėdžius šaukia ir jiems pirmininkauja tarybos pirmininkas. Jeigu tarybos pirmininkas dėl svarbių priežasčių negali dalyvauti posėdyje, tarybos pirmininko pavaduotojas pirmininkauja posėdžiui ir atlieka šiuose veiklos nuostatuose tarybos pirmininkui priskirtas funkcijas.

 14. Sprendimus taryba priima posėdžiuose. Tarybos posėdis yra teisėtas, jei jame dalyvauja ne mažiau kaip pusė tarybos narių.

15. Tarybos posėdžiai yra uždari, balsavimas juose tarybos sprendimu gali būti slaptas.

16. Tarybos posėdžiai šaukiami pagal poreikį, atsižvelgiant į pateiktų prašymų skaičių. Tarybos posėdis šaukiamas tarybos pirmininko iniciatyva, taip pat ne mažiau kaip trečdalio tarybos narių siūlymu. Posėdžio medžiaga tarybos nariams pateikiama ne vėliau kaip prieš 1 darbo dieną iki posėdžio. Visi tarybos sprendimai priimami paprasta balsų dauguma. Jeigu balsai pasiskirsto po lygiai, lemia tarybos pirmininko arba posėdžio pirmininko balsas.

17. Tarybos sprendimai įforminami protokolu.

18. Tarybos posėdžius protokoluoja tarybos sekretorius. Jis nėra tarybos narys.

19. Tarybos posėdžio protokolą pasirašo tarybos pirmininkas arba posėdžio pirmininkas ir sekretorius.

20. Tarybos sekretorius:

20.1. tvarko ir saugo posėdžių protokolus ir kitus su tarybos veikla susijusius dokumentus;

20.2. tikrina, ar teikimai apdovanoti atitinka nustatytus reikalavimus;

20.3. tvarko apdovanotųjų sąrašus ir kitus su apdovanojimais susijusius dokumentus.

**III SKYRIUS**

**PAGRINDINĖS TARYBOS FUNKCIJOS**

21. Taryba atlieka šias funkcijas:

21.1 svarsto teikimus suteikti Kauno miesto garbės piliečio vardą, apdovanoti Santakos garbės ženklu ir Gerumo kristalu;

21.2. svarsto prašymus išduoti apdovanojimo dublikatus;

21.3. atlieka kitas Apraše nurodytas funkcijas.

**IV SKYRIUS**

**TARYBOS NARIŲ TEISĖS IR PAREIGOS**

22. Tarybos nariai turi teisę siūlyti Kauno miesto savivaldybės tarybai pakeisti ir papildyti šiuos veiklos nuostatus.

23. Tarybos narys privalo deklaruoti savo interesus, susijusius su svarstomu klausimu, ir nuo jo svarstymo nusišalinti.

24. Tarybos nariai neturi teisės atskleisti su tarybos veikla susijusios informacijos, jeigu jos atskleidimas prieštarauja galiojantiems teisės aktams.

**V SKYRIUS**

**BAIGIAMOSIOS NUOSTATOS**

25. Tarybos veiklos nuostatai tvirtinami, keičiami ir papildomi Kauno miesto savivaldybės tarybos sprendimu.

26. Tarybos nariai, pažeidę Lietuvos Respublikos teisės aktus ir šiuos veiklos nuostatus atlikdami savo funkcijas, atsako Lietuvos Respublikos įstatymų ir kitų teisės aktų nustatyta tvarka.

–––––––––––––––––––––––––––––